Severnaya Dvina (kuksa)
Severnaya Dvina ( rossiavon Северная Двина ) tir bost valente europafa Rossia.

Abrotcafa gu 744 km- ( vox 1300 km- ede va Suxona kuksa tisa dalafa klita torigit ),  dem bostxo vas 357 000 km² is celack vas 3 500m³/v-. Va Bela Bira ke Arktika Welfa ton abrotcafa riska konir.

Salt ke bost 
Klita ke bost poke Veliki Ustyug tigir viele Suxona kuksa isu Yug belcon kokuksad. Suxona kuksa wetce dalafa klita dace zo rotorigir. Severnaya Dvina koo wedafa is aalafa gola taneon lenttaltnir, aze va ventaxo remnir. Inaf salt bam tuvwepawer isen tembeem tir ontinaf is arestaf dem aalxo. Arte 100 km- abdue Arxangelsk, salt gin tumantawer ise va konaka riskeda ; banlize tir mantaf gu cugon 7 km- is titsuyaf gu 15 m-. Kaike Arxangelsk poke Severodvinsk, Severnaya Dvina ton riska vas 700 km² va Dvina cedapa ke Bela bira artnir.

Totasa joya 
Bost tir rototan kale riwe naav, voxe mali santoleaksat kali balemeaksat tir tapanaf. Ta ezasisa remburera va inta noon zo saver. Narilt ke Severnaya Dvina gu Volga bost kale Kaspa bira kagluyar. Ar narilt nover da tota moelapisa va Severnaya Dvina, va Suomia pargalu koo Ladoga uzda isu Onega rokallapid. Kle tir zolonafa joya ke Lentefa Rossia.

Lavopa 
Severnaya Dvina tir dem azekafa noldakorafa vertuma. Laumay bak alubeaksat bak bicugal. Vugafa vwa tir bak bareaksat.

Kovoa 
Kovoa ke Severnaya Dvina tid ( male artexo kale klita ) :

Dere rupel 

Severnaya Dvina (kuksa)
Severnaya Dvina (kuksa)